9. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 2502/100 της 12/18 Μαΐου 1973 (ΦΕΚ Β΄ 583) Περί καθιερώσεως συστήματος διπλής ροής κατά τον τελωνειακόν έλεγχον των εκ της αλλοδαπής αεροπορικώς ή δια της θαλασσίας οδού αφικνουμένων εις τα μεγάλης επιβατικής κινήσεως Τελωνεία ταξειδιωτών. Έχοντες υπ’ όψιν: 1.Τας διατάξεις των παρ. 1 και 2 του άρθρ. 68 του Νόμ. 1165/1918 «περί Τελωνειακού Κώδικος». 2.Τας διατάξεις του Ν.Δ. 2544/1957 «περί τελωνισμού ειδών ατομικής χρήσεως επιβατών και ειδών μετοικούντων», ως αύται τροποποιηθείσαι και συμπληρωθείσαι ισχύουν σήμερον και ιδία τας τοιαύτας της παρ. 4 του άρθρ. 1 του Ν.Δ/τος τούτου. 3.Την υπ’ αριθ. Κ. 6822/127/31.5.1969 ημετέραν απόφασιν «περί καθιερώσεως του συστήματος της προφορικής δηλώσεως των αποσκευών δι’ απάσας τας κατηγορίας επιβατών». 4.Τας υπ’ αριθ. 17829/8.6.1971 και 18752/5.6.1972 συστάσεις του Συμβουλίου Τελωνειακής Συνεργασίας, περί εφαρμογής απλοποιημένης διαδικασίας τελωνειακού ελέγχου, βασιζομένης επί του συστήματος διπλής ροής κινήσεως των αεροπορικώς και δια της θαλασσίας οδού αφικνουμένων ταξειδιωτών. 5.Το υπ’ αριθ. Ν. 10240/64/21.10.1971 ημέτερον έγγραφον, προς το Υπουργείον Εξωτερικών, περί αποδοχής της υπ’ αριθ. 17829/8.6.1971 συστάσεως του Συμβουλίου Τελωνειακής Συνεργασίας, αφορώσης εις την εφαρμογήν του συστήματος διπλής ροής κινήσεως επιβατών εις τους διεθνείς αερολιμένας, και 6.Την ανάγκην απλουστεύσεως της διαδικασίας προς ταχυτέραν περαίωσιν του τελωνειακού ελέγχου επί των εκ της αλλοδαπής αφικνουμένων δια πλοίων ή αεροσκαφών επιβατών, αποφασίζομεν: Άρθρ.1.-1.Εις τα μεγάλης επιβατικής κινήσεως Τελωνεία, τα υποδεχόμενα εκ της αλλοδαπής επιβάτας αφικνουμένους δια πλοίων η αεροσκαφών, καθιερούμεν σύστημα διπλής ροής, κινήσεως των επιβατών τούτων, συνιστάμενον εις την λειτουργίαν δύο ροών εισόδου επιβατών, μιας πρασίνης και μιας ερυθράς τοιαύτης. 2.Τας εν τη πρασίνη ροή διόδους επιλέγουν και ακολουθούν οι επιβάται οι κομίζοντες μεθ’ εαυτών αντικείμενα ή είδη παραδιδόμενα αυτοίς ατελώς, κατά τας κειμένας διατάξεις ή τοιαύτα μη εμπίπτοντα εις περιορισμούς ή απαγορεύσεις εισαγωγής. Τας εν τη ερυθρά ροή διόδους ακολουθούν υποχρεωτικώς οι επιβάται (ημεδαποί και αλλοδαποί) οι φέροντες μεθ’ εαυτών αντικείμενα επί πλέον της δικαιουμένης ατελείας ή είδη   ων απαγορεύεται η εισαγωγή ή επιτρέπεται αύτη υπό περιορισμούς. 3.Προς τον σκοπόν της ταχυτέρας κα ανετωτέρας διακινήσεως των επιβατών, η πρασίνη ροή διαχωρίζεται, αναλόγως των παρουσιαζομένων αναγκών εις περισσοτέρας διόδους εξ ων τουλάχιστον μία θα χρησιμοποιήται αποκλειστικώς δια τους ημεδαπούς. Άρθρ.2.-Οι Προϊστάμενοι των Τελωνειακών Αρχών, εις ας εφαρμόζεται το δια της παρούσης διαγραφόμενον σύστημα διπλής ροής διακινήσεως επιβατών, δύνανται, αναλόγως των παρουσιαζομένων αναγκών ή ειδικών συνθηκών, να αυξομειούν τας πρασίνου ή ερυθρού χρώματος διόδους ή εις όλως εξαιρετικάς περιπτώσεις να αναστέλλουν προσωρινώς την εφαρμογήν του συστήματος τούτου, προερχόμενοι εις τον κεκανονισμένον έλεγχον. Άρθρ.3.-1.Οι επιλεγόντες τας πρασίνου χρώματος διόδους επιβάται διέρχονται εξ αυτών κατά κανόνα άνευ τελωνειακού τινός ελέγχου, του αρμοδίου τελωνειακού υπαλλήλου δυναμένου, κατά την κρίσιν του, να προέρχηται μετά διακριτικότητος εις σποραδικούς δοκιμαστικούς ελέγχους. 2.Οι διερχόμενοι δια της ερυθράς διόδου επιβάται υποχρεούνται όπως δηλούν εις τον αρμόδιον τελωνειακόν υπάλληλον άπαντα τα μεθ’ εαυτών κομιζόμενα είδη, του τελωνειακού υπαλλήλου δυναμένου, κατά την κρίσιν του, να προέρχηται εις δοκιμαστικόν ή και εις καθολικόν έλεγχον. 3.Η υπό των επιβατών επιλογή της μιας εκ των ανωτέρω ροών (πρασίνης ή ερυθράς) γίνεται ιδία αυτών ευθύνη και αποτελεί σιωπηράν δήλωσιν, συνεπαγομένην, εν περιπτώσει διαπιστώσεως παραβάσεως, τας εκ ταύτης συνεπείας. Άρθρ.4.-Το, κατά τα προηγούμενα άρθρα σύστημα διπλής ροής εισόδου επιβατών, εφαρμοζόμενον αρχικώς εις το Ε΄ Τελωνείον Αποσκευών και Επιβατών Πειραιώς, ως και τα Θ΄ και Ι΄ Τελωνεία Αερολιμένος Αθηνών, δύναται δι’ ετέρας αποφάσεως ημών να επεκταθή και εις έτερα επιβατικής κινήσεως Τελωνεία. Άρθρ.5.-Η παρούσα, ης η ισχύς άρχεται από 24.5.1973, δημοσιευθήτω δια της Εφημερίδος της Κυβερνήσεως. (Αντί της σελ. 266,03) Σελ. 266,03(α) Τεύχος 562-Σελ. 103 Τελωνισμός ειδών ατομικής χρήσεως 30.Β.θ.9 72 